CELEX: 62014TN0022
Language: el
Date: 2014-01-08 00:00:00
Title: Υπόθεση T-22/14: Προσφυγή της 8ης Ιανουαρίου 2014 — Bergallou κατά Κοινοβουλίου και Συμβουλίου

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/43
            
         Προσφυγή της 8ης Ιανουαρίου 2014 — Bergallou κατά Κοινοβουλίου και Συμβουλίου
   (Υπόθεση T-22/14)
   2014/C 112/56
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Amal Bergallou (Lot, Βέλγιο) (εκπρόσωπος: M. Velardo, δικηγόρος)
   
      Καθών-εναγόμενα: Συμβούλιο της Ευρωπαϊκής Ένωσης και Ευρωπαϊκό Κοινοβούλιο
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει το άρθρο 7 (οδοιπορική άδεια) του παραρτήματος V του ΚΥΚ, καθώς και το άρθρο 8 (έξοδα ταξιδιού) του παραρτήματος VII του ΚΥΚ, που τροποποιήθηκαν με τον κανονισμό (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου της 22ας Οκτωβρίου 2013, την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό, δημοσιευθέντος στην Επίσημη Εφημερίδα L 287 της 29ης Οκτωβρίου 2013, καθόσον το δικαίωμα λήψεως εξόδων ταξιδιού και οδοιπορικής αδείας συνδέεται με το επίδομα αποδημίας ή εκπατρισμού·
            
         
               —
            
            
               να υποχρεώσει τα καθών να καταβάλουν στον προσφεύγοντα ποσό 165 596,42 ευρώ προς αποκατάσταση υλικής ζημίας, καθώς και ποσό 40 000 ευρώ προς ικανοποίηση ηθικής βλάβης·
            
         
               —
            
            
               να υποχρεώσει τα καθών στην καταβολή τόκων υπερημερίας με επιτόκιο 6,75% όσον αφορά την προκληθείσα υλική ζημία και την ηθική βλάβη·
            
         
               —
            
            
               να καταδικάσει τα καθών στα δικαστικά έξοδα του προσφεύγοντος στην παρούσα διαδικασία.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων-ενάγων –του οποίου ο τόπος καταγωγής είναι το Μαρόκο, αλλά ο οποίος δεν δικαιούται επιδόματος αποδημίας ή εκπατρισμού και στερείται, για τον λόγο αυτόν, κατόπιν της μεταρρυθμίσεως του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, του δικαιώματος κατ’ αποκοπήν καταβολής των εξόδων ταξιδιού και της δυνατότητας αυξήσεως της ετήσιας αδείας του με την προσθήκη οδοιπορικής αδείας– προβάλλει πέντε λόγους που είναι κατ’ ουσίαν ταυτόσημοι ή παρεμφερείς προς εκείνους των οποίων γίνεται επίκληση στην υπόθεση T-20/14, Nguyen κατά Κοινοβουλίου και Συμβουλίου.